**Πέμπτη, 30 Απριλίου 2020**

**[Φεστιβάλ Λονδίνου: Πέντε βραβεία για τον "Γέροντα Ιωσήφ Ησυχαστή". Τι λέει ο χολυγουντιανός ηθοποιός που ενσάρκωσε τον ρόλο του Αγιορείτη ασκητή](http://amfoterodexios.blogspot.com/2020/04/blog-post_91.html)**

[](https://1.bp.blogspot.com/-ONNuoVOqEMw/XqrEZF4wx3I/AAAAAAAAGrU/6ObMcb8WM7wqoZtfV-yZ6Fa7T0TQm3M7wCNcBGAsYHQ/s1600/%25CE%25BB%25CE%25B7%25CF%2588-1024x576.jpg)

**Διεθνής αναγνώριση, για το δραματοποιημένο ντοκιμαντέρ που αναφέρεται στην ζωή του Αγιορείτη ασκητή, Γέροντα Ιωσήφ του Ησυχαστή που αγιοκατατάχθηκε πρόσφατα από το Οικουμενικό Πατριαρχείο.**  
  
Σύμφωνα με την επίσημη ανακοίνωση του φεστιβάλ σήμερα δόθηκαν τέσσερα βραβεία για το ντοκιμαντέρ «Γέροντας Ιωσήφ ο Ησυχαστής»  και ένα βραβείο για το βίντεο που συνοδεύει το τραγούδι, **«Μια προσευχή για όλους»** με στίχους του ίδιου του Γέροντα  **από το βιβλίο «Γέροντας Ιωσήφ – Επιστολές και Ποιήματα.»**  
  
**Αργά το απόγευμα της Τετάρτης 29 Απριλίου 2020, οι διοργανωτές του 13ου ετήσιου Φεστιβάλ Ελληνικού Κινηματογράφου του Λονδίνου (London Greek Film Festival), ανακοίνωσαν τους νικητές των Βραβείων «Odysseus», η τελετή των οποίων θα μεταδοθεί διαδικτυακά στα μέσα Μαΐου, εξαιτίας των κυβερνητικών οδηγιών σχετικά με τον κορωνοϊό, για τα θέατρα και τους κινηματογράφους στο Ηνωμένο Βασίλειο.**  
  
Η κριτική επιτροπή απένειμε, μεταξύ άλλων, **το Βραβείο του Καλύτερου Δημιουργικού Ντοκιμαντέρ** στην παραγωγή **του Ινστιτούτου Άγιος Μάξιμος ο Γραικός,**για τον Γέροντα Ιωσήφ τον Ησυχαστή, και το βραβείο καλύτερου ηθοποιού στον **Χολυγουντιανό ηθοποιό και τραγουδιστή, Jonathan Jackson** για το ρόλο του Αγίου Ιωσήφ στο ντοκιμαντέρ.  
  
Επιπλέον, **απονεμήθηκε Βραβείο Ειδικής Μνείας στους μοναχούς της Ιεράς Μεγίστης Μονής Βατοπαιδίου στο Άγιο Όρος, για την επιμέλεια, και τη συμμετοχή τους στο ντοκιμαντέρ, ενώ Τιμητικό Βραβείο δόθηκε στους ίδιους μοναχούς για την πνευματική και κοινωνική τους συμβολή σε όλον τον κόσμο.**  
  
Το βίντεο για το τραγούδι «**Μια προσευχή για όλους» (Α prayer for all),** που βασίζεται σε ένα ποίημα που έγραψε ο Άγιος Ιωσήφ ο Ησυχαστής και ερμηνεύει ο Jonathan Jackson πήρε το **Βραβείο Καλύτερου Βίντεο Κλιπ!**  
  
[**Δείτε όλα τα βραβεία εδώ**](http://www.londongreekfilmfestival.com/odysseusawards2020.htm?fbclid=IwAR1ACGlP2lwJ4C69RcT4JaCRaURItjMWjsSO75-46PjPP6Rmq29t8gJV83A)  
  
**Το πρακτορείο Ορθοδοξία επικοινώνησε με τον Jonathan Jackson** ο οποίος έδωσε μια αποκλειστική συνέντευξη μέσω skype **στην Πέπη Οικονομάκη,** και εξέφρασε τα συναισθήματά του για τις διακρίσεις που έλαβε στο σύνολό της η παραγωγή σχετικά με τον Γέροντα Ιωσήφ, ο οποίος πριν από λίγο καιρό αγιοκατατάχθηκε από το Οικουμενικό Πατριαρχείο.

**Δείτε τη συνέντευξη:**

«Είναι απροσδόκητο, αλλά είμαι ευγνώμων, πιο πολύ επειδή ο Άγιος Ιωσήφ ο Ησυχαστής γίνεται πιο γνωστός στους ανθρώπους σε όλο τον κόσμο…

Πιστεύω ότι η ζωή και η διδασκαλία του είναι πολύ σημαντικά για τον κόσμο αυτή τη στιγμή που όλοι μας αναγκαζόμαστε να ζήσουμε μια πιο μοναχική και απομονωμένη ζωή.

Και είναι ενδιαφέρον που η ζωή ενός μεγάλου ασκητή όπως είναι ο Γέροντας Ιωσήφ, ο Ησυχαστής, παρουσιάζεται τώρα στους ανθρώπους…

Επειδή πιστεύω ότι υπάρχει μεγάλη ανάπαυση και δύναμη που μπορούμε να πάρουμε από το θάρρος και την επιμονή του», **είπε χαρακτηριστικά ο Jonathan Jackson.**

**Δείτε το τρέιλερ του Ντοκιμαντέρ εδώ:**

<https://www.youtube.com/watch?time_continue=155&v=NKL0nnFldq8&feature=emb_logo>

<https://www.youtube.com/watch?v=vGrUNgi8n1A&feature=emb_rel_end>

To τραγούδι « Μια προσευχή για όλους» την έχουμε ήδη αναρτήσει τις προηγούμενες ημέρες: <https://www.youtube.com/watch?time_continue=179&v=qXkbDuvnEKc&feature=emb_logo>